Vodne usluge d.o.o. 43000 Bjelovar, Ferde Rusana 21, OIB 43307218011, koje zastupa Direktor Ivan Ivančić, dipl. oec. (u daljnjem tekstu naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB\_\_\_\_\_\_\_\_\_\_\_\_\_\_\_\_\_\_\_\_\_ kojeg zastupa \_\_\_\_\_\_\_\_\_\_\_\_\_\_\_\_\_ (u daljnjem tekstu Prodavatelj)

zaključili su

**UGOVOR O NABAVI PREHRAMBENIH NAMIRNICA – GRUPA 1**

**Članak 1.**

Predmet ovoga ugovora je nabava prehrambenih namirnica prema troškovniku grupe 1 u postupku jednostavne nabave evidencijskog broja BN-82-2025 i ponudi Prodavatelja broj \_\_\_\_\_\_\_ od \_\_\_\_\_\_\_\_godine.

Ponuđene cijene su sastavni dio Ugovora.

**Članak 2.**

Ugovorena vrijednost ovog Ugovora sukladno troškovniku i ponudi iznosi:

Vrijednost bez PDV-a: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupna vrijednost slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 3.**

Prodavatelj jamči da je kvaliteta predmetne robe jednaka onoj koju je tražio Naručitelj u postupku javnog nadmetanja.

**Članak 4.**

Naručitelj će tijekom vremena na koje je zaključen ugovor od Prodavatelja naručivati robu prema svojim stvarnim potrebama te nije obvezan naručiti cjelokupnu okvirnu količinu navedenu u Troškovniku.

**Članak 5.**

Prodavatelj se obvezuje dostavljati predmetnu robu u skladu s važećim pravilnicima o kvaliteti te se pri izvršavanju ovog Ugovora o nabavi prehrambenih namirnica obvezuje pridržavati odredbi Zakona o hrani (NN broj: 18/23) i Zakona o higijeni hrane i mikrobiološkim kriterijima za hranu (NN broj: 83/22)**.**

**Članak 6.**

Prodavatelj će Naručitelju robu dostaviti u prostorije sjedišta Naručitelja: Bjelovar, Ferde Rusana 21, u redovnom radnom vremenu Naručitelja, radnim danom, u razdoblju između 7:00 i 13:00 sati.

**Članak 7.**

Prodavatelj jamči Naručitelju zdravstvenu ispravnost proizvoda. Kvaliteta proizvoda koju će Prodavatelj isporučiti Naručitelju mora biti standardne kvalitete i u skladu sa svim važećim zakonskim propisima predviđenima za tu vrstu robe.

**Članak 8.**

Prodavatelj je dužan isporučiti ugovorenu robu u roku ne dužem od 48 sati od dana primitka narudžbe. Isporuka robe vršiti će se sukcesivno dok će se dinamika i isporuke i količine odrediti prema stvarnim potrebama Naručitelja iskazanih putem pisanih narudžbenica.

Naručitelj je dužan odmah po primitku robe obaviti količinski pregled i kakvoću primljene robe. Naručitelj mora moguće količinske nedostatke ili nedostatke u kakvoći robe, odnosno pogreške, Prodavatelju priopćiti pisanim putem, i to najkasnije u roku od 24 sata nakon primitka robe.

Prodavatelj je dužan odazvati se na reklamaciju, odnosno isporučiti zamjensku robu, bez odgode.

Nedostatke koji se odnose na količinu Naručitelj je dužan reklamirati odmah prilikom preuzimanja robe te o istom sačiniti zapisnik kojega trebaju potpisati predstavnici Naručitelja i Prodavatelja.

Robu koju Naručitelj odbije preuzeti zbog vidljivog nedostatka ili zbog nedostataka koji se odnosi na kvalitetu kao i zbog toga što nije isporučena tražena količina Prodavatelj je dužan zamijeniti i isporučiti u naknadnom roku određenom od strane Naručitelja od dana primitka obavijesti o utvrđenim nedostacima.

**Članak 9.**

Ukoliko Prodavatelj ne isporuči robu dogovorene kvalitete u roku iz prethodnog članka ovog Ugovora, Naručitelj može:

1. isporučenu robu vratiti,
2. zatražiti naknadu štete i aktivirati jamstvo za uredno ispunjenje ugovora i/ili
3. raskinuti ugovor.

**Članak 10.**

Za svaki dan zakašnjenja sa isporukom predmeta nabave plaća se ugovorna kazna. U slučaju da Prodavatelj ne isporuči predmet nabave Naručitelju u ugovorenom roku, Prodavatelj plaća 5‰ od ukupne vrijednosti Ugovora za svaki dan zakašnjenja sa isporukom, a najviše do 10% ukupne vrijednosti Ugovora, bez PDV-a.

**Članak 11.**

Prodavatelj je obvezan u roku od 10 dana od dana potpisivanja ovog Ugovora dostaviti Naručitelju jamstvo za uredno ispunjenje ugovora za slučaj povrede ugovornih obveza u obliku neopozive i bezuvjetne bankarske garancije na „prvi pisani poziv“ i „bez prava prigovora“ u visini od 10% (deset posto) od ukupne vrijednosti ovog Ugovora bez PDV-a. Obveza dostavljanja predmetnog jamstva predstavlja bitan sastojak ovog Ugovora te se, u slučaju njegova nedostavljanja, smatra da ovaj Ugovor nije niti sklopljen.

Umjesto dostavljanja jamstva za uredno ispunjenje ugovora u obliku bankarske garancije Prodavatelj ima mogućnost dati novčani polog u traženom iznosu visine jamstva i to na račun Naručitelja HR6624020061100683933. Pod svrhom plaćanja potrebno je navesti da se radi o jamstvu za uredno ispunjenje ugovora i navesti evidencijski broj nabave. Prilikom plaćanja potrebno je navesti sljedeći model i poziv na broj: model: 00, poziv na broj \_\_\_\_\_\_ (navesti OIB/nacionalni identifikacijski broj uplatitelja).

**Članak 12.**

Potpisom ovoga Ugovora, Naručitelj se obvezuje da će obavještavati Prodavatelja o svim svojim statusnim promjenama i promjenama koje mogu utjecati na valjanost Ugovora.

**Članak 13.**

Ovaj Ugovor stupa na snagu danom potpisa obiju ugovornih strana te važi za razdoblje od 12 mjeseci.

Na ispostavljenom računu prema Naručitelju navest će se broj narudžbenice na temelju koje je kupljena roba kod Prodavatelja.

Prodavatelj i Naručitelj imaju pravo jednostranog raskida ugovora uz otkazni rok od 30 dana.

**Članak 14.**

Naručitelj će plaćanje vrijednosti isporučene robe vršiti na temelju ispostavljenog e-računa od strane Prodavatelja. Račun mora biti dostavljeni u elektroničkom obliku sukladno Zakonu o elektroničkom izdavanju računa u javnoj nabavi (NN 94/18). Ako Prodavatelj iz tehničkih razloga nije u mogućnosti dostaviti sve popratne dokumente u elektroničkom obliku sukladno Zakonu o elektroničkom izdavanju računa u javnoj nabavi (NN 94/18) iste je dužan dostaviti Naručitelju u elektroničkom obliku kao i tiskanom obliku na način dogovoren s Naručiteljem.

Naručitelj će plaćanje računa vršiti u roku od 30 (trideset) dana od dana izdavanja računa.

**Članak 15.**

Za slučaj spora po ovom Ugovoru, ugovorne strane ugovaraju nadležnost Trgovačkog suda u Bjelovaru.

**Članak 16.**

Ovaj Ugovor je sastavljen u četiri (4) primjerka od kojih Naručitelj zadržava dva (2) primjerka, a dva (2) primjerka Prodavatelj.

U Bjelovaru, \_\_\_\_\_\_\_\_\_\_\_\_ godine U \_\_\_\_\_\_\_\_\_\_\_\_, \_\_\_\_\_\_\_\_\_\_\_godine

Za Naručitelja: Za Prodavatelja:

Vodne usluge d.o.o., Bjelovar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Direktor

Ivan Ivančić, dipl. oec.